Tartalom

# Verziók összefésülése

A korrektúra (változások követése) lehetősége a LibreOffice-ban a szöveges dokumentumoknál és a munkafüzeteknél áll rendelkezésre.

Ha a dokumentumot több személy szerkesztette, akkor a szerkesztett példányok egyesíthetők az eredetivel. Az egyetlen követelmény, hogy a dokumentumok csak és kizárólag a feljegyzett változtatásokban térhetnek el - az összes többi eredeti szövegnek meg kell egyeznie.

1. Nyissa meg az eredeti dokumentumot, amelyben a másolatokat össze szeretné fésülni.

2. Válassza a Szerkesztés - Változások követése - Dokumentumok egyesítése menüparancsot. Megjelenik egy fájlválasztó párbeszédablak.

3. Válassza ki a párbeszédablakban a dokumentum másolatát. Ha az eredeti dokumentumhoz képest nem történtek további módosítások, a másolat összefésülésre kerül az eredetivel.

   Ha történtek változtatások az eredeti dokumentumhoz képest, megjelenik egy hibát jelző párbeszédablak, amely közli, hogy az összefésülés nem sikerült.

4. A dokumentumok egyesítése után megtekintheti a másolatban követett változásokat az eredeti dokumentumban.

Kapcsolódó témakörök

Változások követése és megjelenítése

Navigálás változtatások közt

Változások követése

Változások elfogadása vagy elvetése

Dokumentumverziók összehasonlítása

Verziók kezelése